钦定古今图书集成/明伦汇编/闺媛典/第067卷 > 曹世兴妻谢氏
## 钦定古今图书集成/明伦汇编/闺媛典/第067卷 > 曹世兴妻谢氏

按《明外史列女传》：“谢氏名玉华，番禺曹世兴妻。世兴
为冯氏塾师，甫成婚，即负笈往。亡何，病归不能起，妇
誓不改适。曹族之老嘉之，议分祭田以赡其老。或谓
妇年方盛，当俟襄事毕令归，妇佯诺。及期，驾舆欲行，
别诸姒，多作诀语，徐入室闭户，以刀自断其颈。家人
亟穴板入，则血流满衣，尚未绝。见诸人入，亟以左手”
从断处探喉出之，右手引刀一割，乃瞑目。